tomron87/hebrew-wikipedia-sentences-corpus huggingface dataset:
ב-2 באוגוסט 2000, כשנה וחצי לאחר מותו של קולמן, הושק אלבום האולפן השני והאחרון של קולמן, "The Big Picture".
האלבום כלל שירים רבים שקולמן הקליט בעבר ולא ראו אור מעולם וכן מספר אקפלות שביצע ונערכו מחדש.
שני הסינגלים שפורסמו מתוך אלבום זה – "Ebonics" ו-"Flamboyant" – הגיעו למקום הראשון במצעדי הפזמונים באותה העת והאלבום עצמו זכה באלבום זהב לאחר חודש בלבד ממועד ההשקה.
וילי מיי "ביג מאמא" ת'ורנטון (Willie Mae "Big Mama" Thornton ; 11 בדצמבר 1926 - 25 ביולי 1984) הייתה זמרת בלוז ורית'ם אנד בלוז אמריקאית.
ב-1952 הקליטה את השיר Hound Dog, והייתה הראשונה להקליטו.
השיר בביצועה שהה בראש מצעד הרית'ם אנד בלוז של בילבורד במשך שבעה שבועות והתקליטון נמכר בכמעט שני מיליון עותקים.
על צד ב' של התקליטון הוקלט השיר "They Call Me Big Mama" ("קוראים לי "ביג מאמא").
אך גרסת הקאבר שהוציא אלביס פרסלי שלוש שנים מאוחר יותר האפיל על הצלחתה, והשיר מזוהה מאז עם פרסלי.
בדומה, היא הקליטה את השיר "Ball 'n' Chain", אשר הפך ללהיט בביצועה של ג'ניס ג'ופלין ולהקתה באלבום "Cheap Thrills".
ת'ורנטון נולדה באלבמה, אביה היה כומר בכנסייה הבפטיסטית, שם גם נחשפה לשירת גוספל והיא וששת אחיה שרו במקהלת הכנסייה מגיל צעיר.
ב-1948 השתקעה ביוסטון, טקסס והתמחתה בנגינה על מפוחית פה.
ב-1951 חתמה על חוזה הקלטות עם חברת התקליטים "פיקוק רקורדס" (Peacock Records), בה הייתה חתומה עד 1957 ועמה ראתה את הצלחתה הראשונה והגדולה ביותר עם Hound Dog.
בראשית שנות השישים עברה לאזור מפרץ סן פרנסיסקו, שם הופיעה במועדוני בלוז.
ב-1966 שיתפה פעולה עם אמן הבלוז מאדי ווטרס והפיקה את התקליט Big Mama Thornton With The Muddy Waters Blues Band.
ב-1968 הקליטה את התקליט Ball 'n' Chain, ששיר הנושא מתוכו (אותו שרה מתחילת שנות ה-60) התפרסם ב-1967 וב-1968 על ידי ג'ניס ג'ופלין.
בתקליט השתתפו גם לייטנינג הופקינס ולארי ויליאמס.
ב-1965 הופיעה באירופה, סדרת הופעות שתועדה בתקליט Big Mama Thornton in Europe.
ב-1966 ו-1968 הופיעה בפסטיבל הג'אז במונטרה.
ב-1975 הקליטה הופעות שקיימה בבתי כלא, שראו אור בתקליט Jail.
ב-1984 נבחרה להיכל התהילה של הבלוז.
ת'ורנטון נפטרה בלוס אנג'לס מהתקף לב בגיל 57.
אנטוניו הארדי , הידוע גם תחת שם הבמה ביג דדי קיין (Big Daddy Kane), הוא ראפר אמריקאי, זוכה פרס גראמי וחבר בהרכב ההיפ הופ ג'וס קרו (Juice Crew).
הוא נחשב אחד מהראפרים המשפיעים והמוכשרים ביותר בהיפ הופ.
במגזין "רולינג סטון" דרגו את השיר שלו, "Ain't No Half-Steppin'", במקום ה-25 ברשימת 50 שירי ההיפ הכי הגדול של כל הזמנים.
בנוגע למקור הכינוי שלו, ביג דדי קיין אמר: "החלק ביג דדי והחלק קיין מקורם משני דברים שונים.
החלק קיין מקורו בגיל צעיר כאשר אהבתי לראות סרטי אמנויות לחימה.
החלק ביג דדי מקורו מהדמות ששיחק וינסנט פרייס בסרט מסיבת חוף".
ב-1984 קיין התיידד עם ביז מארקי והחל לכתוב עמו מילים לשירים של ביז, שבעתיד הפכו לשירים המפורסמים ביותר שלו.
שניהם יצטרפו לקולקטיב ההיפ הופ ג'וס קרו, שבראשו עמד המפיק מארלי מארל.
ב-1987 קיין חתם עם הסוכן טיירון ויליאמס (הסוכן של מארלי מארל) וחתם בחברת התקליטים Cold Chillin' Records.
ב-1988 קיין שחרר את הסינגל הראשון שלו, "Raw", שבמהרה נהיה להיט מחתרתי.
בתחילת קיץ 1988 קיין הוציא לאור את אלבומו הראשון, "Long Live the Kane", שכלל את הלהיט "'Ain't No Half Steppin".
באותה השנה קיין כתב את חמשת השירים הראשונים באלבום הבכורה של ביז מארקי.
ב-1989 קיין הוציא לאור את אלבומו השני, "It's a Big Daddy Thing", שכלל סימפולים משנות ה-70.
ב-1991 קיין התארח בשיר "'Feels Like Another One" של הזמרת פטי לבל.
באותה השנה קיין זכה בפרס גראמי בקטגוריית "ביצוע הראפ הטוב ביותר על ידי צמד או הרכב" על ההופעה שלו בשיר "Back on the Block" של קווינסי ג'ונס.
ב-1992 השיר "Nuff Respect" של קיין הופיע בפסקול של הסרט רחובות אלימים.
ב-1993 קיין השתתף לראשונה כשחקן בסרט "החבורה" (Posse) של מריו ואן פיבלס.
באותה השנה קיין שיחק גם בסרט הקומי "איש המטאור" (Meteor Man) של רוברט טאונסנד, לצד כריס טאקר ודון צ'ידל..
במהלך שנות ה-90 קיין הופיע במגזין פלייגריל ובספר סקס של מדונה.
בתחילת שנות ה-90 ג'יי זי היה הייפ מאן בהופעות של קיין, כאשר הוא היה משמש כקול רקע בהופעות שלו.
קיין עזר לפתח את הקריירה המוזיקלית של ג'יי זי; כמו כן, קיין הפגיש בין אייס טי לג'יי זי.
ב-1994 ג'יי זי התארח בשיר " Show & Prove" של קיין.
ב-1995 קיין הקליט יחד עם טופאק שאקור, אם סי האמר ודני בוי את השיר "Too Late Playa".
ב-1996 הוא התארח בשיר "Where Ever U R" של טופאק.
ב-1997 הוא התארח בסינגל "The Cypher Part 3" של הראפר פרנקי קטלס.
בשנת 1998 קיין התארח בשיר "The Symphony" של מארלי מארל.
באותה השנה קיין הוציא לאור את אלבומו השביעי והאחרון, "Veteranz' Day".
קיין קיבל ביקורות מעורבות על האלבום, ונמכרו מספר מועט של עותקים בהשוואה לאלבומים הקודמים שלו.
בשנת 2000 ביג דדי קיין התארח יחד עם קול ג'י ראפ ו-KRS-One בשיר "Class of 87" של טוני טאץ'.
ב-2002 קיין התארח בשני סינגלים: "The Man, The Icon" שהופק על ידי דה אלכימיסט ו-"Any Type of Way" שהופק על ידי די ג'יי פרמייר.
ב-2004 השיר "Warm It Up, Kane" של קיין הופיע בפסקול של המשחק ג'י טי איי סאן אנדרס, ואף השתמשו במשחק בשם "קיין" כשם של המנהיג של קבוצת הגנגסטרים היריבה.
ב-2005 ביג דדי קיין זכה בטקס מצטייני ההיפ הופ של הערוץ VH1, כמו כן הופיע בטקס עם הרקדנים הישנים שלו (סקוב וסקראפ).
באותה השנה קיין ביחד עם קול ג'י ראפ הופיעו בסרט הדוקומנטרי מסיבת שכונה עם דייב שאפל.
ב-7 ביוני אותה השנה קיין הופיע לצד וו טאנג קלאן, ראקים ולצד חברו הוותיק באסטה ריימס בהופעה Summer Jam (פסטיבל היפ הופ שנתי שמתרחש במזרח רד'רפורד, ניו ג'רזי).
באסטה ריימס יזם להביא את קיין להופעה כדי לכבד את המורשת של ההיפ הופ הניו יורקי.
ב-2007 קיין התארח במיקסטייפ The Brick: Bodega Chronicles של ג'ואל אורטיז.
ב-2008 קיין הופיע הופעת אורח בקליפ לשיר "Game's Pain" של דה גיים.
בקליפ גם התארחו רייקוון, אייס קיוב ות'רי 6 מאפיה.
בשיר דה גיים מתייחס לתקופה שג'יי זי היה ההייפ מאן של ביג דדי קיין: "תשאל את המעריצים של ג'יי זי על ביג דדי קיין : לא מכירים אותו.
קיין גם התארח ברמיקס של "Don't Touch Me" של באסטה ריימס.
הסרט הוא סיפור על שני ראפרים, אחד צעיר ועני, והשני זקן ומצליח.
הסרט עוקב אחרי יום אחד בחיים שלהם.
ביג דדין קיין התארח יחד עם הראפר אם אף דום בשיר "Think I Am" של מאסטה אייס (חבר לשעבר בג'וס קרו).
ב-2013 קיין, להקת ההיפ הופ הניו יורקית Lifted Crew וזמר האר אן בי Showtyme ייסדו את ההרכב Las Supper.
ב-26 במרץ 2013 ההרכב הוציא לאור את אלבום הבכורה שלהם, שנקרא "Back to the Future".
בשנת 2016 שיחק בסרט "חשופה", מותחן פשע בכיכובו של קיאנו ריבס.
ביוני 2020 הוציא את הסינגל "Enough" שעוסק באלימות משטרתית.
שם האלבוםפרטי האלבום מקום במצעדים סרטיפיקציה US US R&B Long Live the Kane תאריך: 21 ביוני 1988
חברת תקליטים: MCA Records 155 26 Veteranz' Dayתאריך: 27 באוקטובר 1998
ביג באק באני הוא סרט קצר שהופק על ידי קרן בלנדר, המלכ"ר שמפתח את תוכנת הגרפיקה התלת־ממדית בלנדר.
הסרט הופק בשנת 2008 וכונה במקור בשם הקוד "אפרסק" (Peach).
הוא חלק מסדרה של סרטים שהופקו על ידי הקרן וכמוהם זמין ברישיון קריאטיב קומונז 3.0 ייחוס.
בהמשך הפיקה הקרן משחק וידאו (יו, פרנקי!), שגיבורו הוא פרנק, הגיבור הרע של הסרט.
בלנדר החלה את דרכה כתוכנה חופשית בשנת 2002: היא הייתה במקור תוכנה קניינית שפותחה על ידי NaN, חברה שהקים טון רוזנדל.
התוכנה לא ענתה על הציפיות והוחלט לבטלה ולפרק את החברה.
טון הקים מלכ"ר בשם קרן בלנדר ופתח במסע מימון המון מוצלח כדי לגייס כסף לקניית התוכנה והפיכתה לתוכנה חופשית.
החל משנת 2005 החלה בקרן להפיק סדרת סרטים כדי לשפר את התוכנה ולהדגים את ביצועיה.
הסרט הראשון שהופק היה מיזם "תפוז" (Orange) ששמו הסופי היה פילים חולמים.
בין השיפורים שנדרשו לבלנדר לצורך הפקתו היו שכתוב מערכת האנימציה ושיפור הצגת שיער.
בשנת 2007 החלה בקרן העבודה על "מיזם אפרסק".
בהמשך הופקו משחק הווידאו "יו פרנקי!" וסרטים קצרים נוספים, כגון סינטל.
הארנב הגדול והשלו חי לו במאורה ביער.
יום אחד הוא נתקל בשלושה מטרידנים (רינקי הסנאי, גָמֶרה הצ'ינצ'ילה ומנהיגם פרנק הכיסנאי הדואה) שמשתוללים ומציקים לחיות.
לאחר שהשתוללתם מגדישה את הסאה, הוא נוקם בהם.
ביג מאמא הוא סרט קומדיה אמריקאי משנת 2000. הסרט עוסק בסוכן FBI המתחזה לאישה מבוגרת המכונה "ביג מאמא" במטרה ללכוד פושע נמלט.
הסרט נפתח בזירת קרבות כלבים לא חוקית בקוריאה, כאשר סוכן ה-FBI ג'ון מקסוול נתפס.
מלקולם טרנר, סוכן FBI המתמחה בהסוואה, יוצא לעזרתו של ג'ון בעוד סוכני FBI נכנסים לאזור.
בינתיים, לסטר וסקו, פושע במאסר עולם המואשם בשוד מזוין ורצח, נמלט בהצלחה מהכלא.
ג'ון ומלקולם, במסגרת משימה ללכידת לסטר, מגיעים לעיירה בג'ורג'יה, מתוך הציפייה שלסטר יבוא לבקר את בת-זוגו לשעבר שרי, שככל הנראה סייעה לו בשוד בכך שנתנה לו מפתח לכספת, ובנה טרנט.
מלקולם וג'ון משקיפים על ביתה של אישה דרומית גדולת ממדים, האטי מיי פירס, המוכרת יותר בכינוייה ביג-מאמא", שעל פי הציפיות תארח את שרי בביתה.
להפתעתם, ביג-מאמא עוזבת בפתאומיות את העיירה.
כדי להמשיך במשימה, מלקולם מחליט להתחזות לביג-מאמא, ולארח במקומה את שרי ובנה.
במהלך המשימה, מלקולם בטעות נפגש עם שרי ללא תחפושת.
כדי לא לעורר חשד, הוא מעמיד פנים שהוא חשמלאי.
הוא אף מתיידד עם שרי וטרנט, בתור עצמו, והולך איתם לדוג באחד מהימים.
בהמשך, מכרים של ביג-מאמא מארגנים לה מסיבת יום הולדת בהפתעה, בזמן שביג-מאמא האמיתית חוזרת מוקדם מהצפוי.
במהלך המסיבה, מלקולם מבחין בכסף גנוב המושתל במזוודתו של טרנט.
שרי, שנמצאת במקום, מבינה שלסטר השתיל את הכסף ללא ידיעתה, ובא עבורו.
היא בנוסף מספרת למלקולם את מה שבאמת קרה בשוד: היא לא נתנה ללסטר את המפתח לכספת, אלא הוא גנב אותו ממנה.
שרי, שפחדה שתפוטר מעבודתה עקב איבוד המפתח, לא סיפרה כלום.
מאוחר יותר, לסטר מגיע לביתה של ביג-מאמא.
הוא לוקח איתו את שרי וטרנט, אך נתפס על ידי ג'ון ומלקולם לפני שמספיק לעזוב.
בנוסף, התחפושת של מלקולם נהרסת בזמן התקרית, כאשר ביג-מאמא האמיתית ושרי עדים.
שרי כועסת עליו שהתחזה לביג-מאמא, אך הוא מצליח לגשר איתה.
שחקן/ית תפקיד מרטין לורנס מלקולם טרנר פול ג'יאמטי ג'ון מקסוול ניה לונג שרי פירס יאשה וושינגטון טרנט פירס טרנס הווארד לסטר וסקו אנתוני אנדרסון נולאן אלה מיטשל האטי מיי "ביג מאמא" פירס
ביג מאמא 3: הבן כמו האבא
ביג דדי הוא סרט קולנוע מסוגות התבגרות ודרמה קומית שיצא לאקרנים באמצע שנת 1999, בכיכובם של הקומיקאי אדם סנדלר והשחקנית ג'ואי לורן אדמס.
הסרט בוים על ידי דניס דוגן, שהמשיך לשתף פעולה עם סנדלר במשך השנים וביים סרטים רבים בכיכובו, ביניהם "צ'אק ולארי", "אל תתעסקו עם הזוהן", "מגודלים" ו"לזרום עם זה".
הסרט עוסק סביב חייו של סוני קופאקס (סנדלר), בוגר בית ספר למשפטים עצלן במיוחד שמחליט לאמץ ילד בשם ג'וליאן (קול ודילן ספראוס) במטרה להרשים את חברה שלו, אולם הדברים לא מתנהלים כמצופה והוא כעת מוצא את עצמו, בעל כורחו, מגדל ילד בן 5. הסרט זכה בשמונה פרסים.
הואיל ועצלנות היא דפוס חוזר בהתנהגותו והתנהלותו הכללית, הוא בנוסף מתחמק מלעשות כל דבר אשר דורש ממנו לקחת אחריות כאדם בוגר.
כאשר חברתו ונסה (קריסטי סוונסון) מואסת בדרך שבה הוא חי את חייו ובסירובו להתבגר, היא מציבה בפניו אולטימטום להמשך הקשר ביניהם ודורשת ממנו להוכיח לה שהוא מסוגל לתפקד כבנאדם אחראי ובוגר.
חברו לספסל הלימודים לשעבר ושותפו לדירה, קווין מחליט להציע נישואין לחברתו קורין (לזלי מאן), אותה סוני מרבה להקניט, לרבות על עבודתה הקודמת במסעדת הוטרס השנויה במחלוקת, זאת יום לפני הטיסה אל משרד עורכי הדין שלו הממוקם בסין.
למחרת סוני מתעורר למראה ילד קטן בן חמש בשם ג'וליאן (קול ספראוס ודילן ספראוס לסירוגין) לצד פתק מאמו שמצהירה כי היא מסרבת מעתה ואילך לטפל בו, ומטילה את האחריות על קווין בטענה שהוא אביו הביולוגי.
קווין מכחיש את העניין, וסוני מתנדב לטפל בילד עד לכשיחזור מסין.
סוני משאיל את זהותו של קווין, ובהמשך עולה במוחו רעיון להשתמש בג'וליאן כאמצעי לכבוש מחדש את ליבה של ונסה, אולם הדברים מקבלים תפנית כשהוא מבין שהיא המשיכה הלאה בחייה ויוצאת כעת עם סיד (ג'פרי הורן), גבר שמבוגר ממנה בהרבה ונדמה כי חייו מאורגנים ומחושבים לטווח הארוך.
כתוצאה מכך סוני מאמין שאין לו סיבה להמשיך להחזיק עוד בג'וליאן ולטפל בצרכיו, ולכן נפגש עם העובד הסוציאלי שלו, ארתור ברוקס (ג'וש מוסטל) כדי לאפשר לו לחזור אל אמו.
ארתור מספר לו שאמו מתה ממחלת הסרטן, עובדה ששפכה אור על הסיבה שלשמה היא שלחה אותו אל קווין, ולפיכך ג'וליאן יישלח לבית קבוצה (מסגרת דיור לילדים שלא יכולים להתגורר בביתם מסיבות שונות) או לבית יתומים אם יוחזר לטיפולם של שירותי הרווחה.
מבועת מהמחשבה שג'וליאן יישאר ללא השגחה נאותה, סוני מציע להמשיך לשמור על הילד עד לכאשר יימצא לו בית אומנה.
לאחר שג'וליאן נשאר בחזקתו סוני מודיע על כך לאביו לני (ג'וזף בולוגנה), אחד מעורכי הדין המוערכים ביותר בפלורידה, שלהפתעתו נוזף בו על המצב אליו הגיע.
במקביל סוני מלמד אותו דברים חדשים, כמו איך לשחק בייסבול, וג'וליאן אף מחליט לעזור לו להשיג חברה חדשה בשם ליילה (ג'ואי לורן אדמס), שהיא למעשה אחותה של קורין ועורכת דין בעצמה.
לא עובר זמן רב עד שהעובד הסוציאלי, ברוקס לא רק משאיר הודעה לסוני שמבשרת על מציאתה של משפחת אומנה שמוכנה לאמץ את ג'וליאן, כי אם גם מתחיל לדאוג כאשר אינו מקבל מענה מסוני.
למורת רוחו מוסר סוני את ג'וליאן לידי שירותי הרווחה, אם כי הוא ממהר לגשת אל בית המשפט כדי לדרוש עליו משמורת ולשמש לו כאפוטרופוס חוקי.
בבית המשפט הוא מייצג את עצמו, יחד עם ליילה שעוזרת לו ומספר אנשים עולים להעיד לטובתו, כולל קורין ששומרת לו טינה תמידית בליבה וג'וליאן, שחושף פרטים מפתיעים על משפחתו הביולוגית.
בישורת האחרונה סוני עולה בעצמו לדוכן למתן עדות, ומבקש מאביו לני לתשאל אותו.
לני ידוע בעמדתו הנוקשה כלפי סוני כהורה, וסוני טוען בפני אביו שהסיבה היחידה לכך היא הפחד שלו שהוא ייכשל בלהיות אבא.
לאחר מכן סוני מבטיח ללני שהדבר לא יקרה כי הוא אוהב את ג'וליאן באותה המידה שאביו אוהב אותו.
מתרגש מהאמירה, לני עולה להעיד אף הוא.
עם זאת, נראה כי השופטת אינה משוכנעת דיה והיא פוסקת לרעתו של סוני ושולחת אותו למעצר.
קווין, שנוכח במשפט ומקשר בין רומן שהיה לו בעבר לבין עדותו של ג'וליאן, מסיק שהוא אביו הביולוגי, מה שמתברר בהמשך כנכון לאחר בדיקת אבהות.
לפיכך הוא מתעקש לבטל את האישומים כנגד סוני, מאחר שהמשמורת על ג'וליאן מובטחת לו, ובאותו הרגע מתפרץ ג'וליאן לאולם ומחבק את סוני עם דמעות בעיניו תוך שהוא מבקש מסוני להיות לו לאבא.
סוני מסביר לו שהם יישארו חברים לתמיד ושג'וליאן יהיה לנצח חלק מחייו וממשפחתו, ולאחר מכן מוסר אותו לקווין וצופה בשניים נקשרים אחד לשני תוך זמן קצר.
כעבור שנה נראה כי סוני השתנה לטובה; הוא כעת עורך דין במשרה מלאה, נשוי לליילה ומגדל איתה ילד משותף.
יחסיו עם קווין, ג'וליאן ואפילו עם קורין הם קרובים וטובים, ובמסיבת הפתעה לרגל יום הולדתו של סוני בהוטרס הם מבחינים בונסה, שמתברר שעובדת שם כמלצרית, זאת לצדו של סיד, שעובד שם כטבח מה שמרמז שתוכניותיו לטווח הארוך כנראה השתבשו.
הסרט קיבל ביקורות מעורבות; אתר הביקורות Rotten Tomatoes העניק בשכלול הסופי 40% מתוך 100% בהסתמך על 92 מבקרים, וציין כי "אדם סנדלר מזכה את עצמו באופן נפלא, אולם הקסם הזה אינו מספיק כדי לכפות על התנודה בין ההומור הגולמי לרגשנות היתר בביג דדי".
אתר הביקורות Metacritic העניק ביקורת מעורבת או ממוצעת עם ציון דומה של 41% מתוך 100% בציון הכולל, בהסתמך על 26 מבקרים.
בישראל אתר Seret.co.il העניק ציון של 8.2 מתוך 10 בהסתמך על 45 הצבעות.
באתר וואלה הישראלי הגולשים העניקו 4 כוכבים מתוך 5 בהסתמך על 152 מצביעים.
ביג היט מיוזיק (בקוריאנית: 빅히트 엔터테인먼트; באנגלית: Big Hit Music) לשעבר ביג היט אנטרטיינמנט (בקוריאנית: 빅히트 엔터테인먼트; באנגלית: Big Hit Entertainment), היא חברת תקליטים מקוריאה הדרומית אשר נוסדה בשנת 2005 על ידי באנג סי-היוק.
במרץ 2021 היא מותגה והוקמה מחדש כלייבל עצמאי הפועל תחת הייב קורפוריישן.
נכון להיום, הלייבל הוא ביתם של , וקבוצות הבנים BTS ו-.
ביג היט אנטרטיינמנט נוסדה ב-1 בפברואר 2005, והחתימה את השלישייה הווקאלית ב-2007. בשנת 2010 החברה חתמה על חוזה ניהול משותף של קבוצת הבנים עם JYP אנטרטיינמנט.
באותה שנה, באנג סי-היוק ערך אודישנים ברחבי המדינה והחבר הראשון בלהקת BTS, , חתם חוזה עם החברה.
שנה לאחר מכן שוגה הצטרף גם הוא ללהקה כראפר.
בהמשך לוהקו ג'ין, ג'יי-הופ, ג'ימין, V וג'ונגקוק לקבוצה.
הם עשו את הופעת הבכורה שלהם כלהקה ביוני 2013.
בשנת 2012, החברה החתימה את , והקימה את להקת הבנות כשיתוף פעולה עם סורס מיוזיק.
הקבוצה הייתה פעילה עד 2014, אז פורקה עקב סיום החוזים ולאחר שאחת מהחברות, דאהי, נידונה למאסר לאחר שנמצאה אשמה בסחיטת השחקן לי ביונג-הון.
לאחר סיום החוזה המשותף בין ביג היט ו-JYP באפריל 2014, שלושה מחברי 2AM חזרו ל-JYP, בעוד נשאר בביג היט על מנת להמשיך בקריירת הסולו שלו וכחלק מהצמד .
בשנה זו גם התפרקה 8Eight לאחר שהסתיימו החוזים של באק צ'אן וג'ו הי עם ביג היט.
במאי 2015, לים ג'ונג-הי נפרדה מהסוכנות, לאחר סיום חוזה של שלוש שנים.
בפברואר 2018, הצמד הום התפרק לאחר שהחוזה של צ'נגמין הסתיים.
הוא עזב את החברה על מנת להקים סוכנות משלו, בעוד לי היון המשיך כאמן סולו.
באוקטובר, BTS חידשו והאריכו את החוזה שלהם עם הסוכנות לשבע שנים נוספות.
במרץ 2019, הציגה ביג היט לראשונה את להקת הבנים השנייה שלה, .
בפברואר 2021 הכריזה ביג היט על שותפות עם יוניברסל מיוזיק גרופ, שתכלול מיזם משותף בין ביג היט אמריקה וגפן רקורדס בחברת תקליטים בלוס אנג'לס ופיתוח קבוצת פופ תחת מודל המושפע מקיי-פופ.
בנוסף, יוניברסל בוחנת שימוש נוסף בפלטפורמה החברתית של ביג היט, Weverse.
כתוצאה משותפות זו, ביג היט הגיעה באוקטובר להסכמה להעביר את ההפצה של BTS בארצות הברית ובכמה מדינות אחרות מקולומביה רקורדס ו- של סוני מיוזיק ליוניברסל.
ב-19 במרץ 2021, הודיעה ביג היט אנטרטיינמנט על שינוי שמה להייב קורפוריישן (תאגיד הייב), כדי להדגיש את המגוון הרחב יותר של יחידות עסקיות ומיזמים.
עם השינוי, השם של חברת התקליטים ביג היט שונה לביג היט מיוזיק.
ב-1 באפריל 2021, הודיע התאגיד באמצעות החלטת דירקטוריון על הפרדה בין עסקי חברת התקליטים (ביג היט מיוזיק) לבין הייב ועל הקמת חברה חדשה עם 100% מהמניות בידי הייב.
ב-1 ביולי 2021, ביג היט מיוזיק הפכה לחברת בת של הייב.
בינואר 2017 תרמה חברת ביג היט 30 מיליון וון דרום קוריאני לארגון למען משפחות שנפגעו באסון טביעת המעבורת MV Sewol.
התרומה נועדה להיעשות בסתר אך התפרסמה.
ביוני 2020 תרמה החברה יחד עם להקת BTS כמיליון דולר לתנועת Black Lives Matter.
החברה תרמה בנוסף כמיליון דולר לקמפיין Crew Nation של חברת הבידור האמריקאית לייב ניישן שמטרתו תמיכה במוזיקאים במהלך מגפת הקורונה.
אזור ביג בנד (Big Bend) הוא שם לא רשמי של אזור בפלורידה, ארצות הברית, ללא גבולות רשמיים, המשתרע על מספר מחוזות במדינת פלורידה בתחום "ידית המחבת" , ממזרח לנהר אפלצ'יקולה.
חוף ביג בנד הוא חוף ביצתי ללא איי מחסום המשתרע לאורך מפרץ מקסיקו החל מנהר אוקלוקוני ועד לכף אנקלוטה.
ארגונים פרטיים שמציינים כי הם משרתים את אזור ביג בנד כוללים לרוב את המחוזות פרנקלין, גדסדן, ג'פרסון, לאון, ליברטי, מדיסון, טיילור ווואקאלה באזור השירות שלהם.
העיר העיקרית באזור היא טלהאסי.
חוף ביג בנד הוא חוף המשתרע לאורך כ-350 ק"מ (220 מייל) משפך נהר אוקלוקוני סביב מפרץ אפלאצ'ה ובמורד החוף המערבי של חצי האי פלורידה.
רצועת חוף זו כוללת את החופים של מחוזות וואקאלה, ג'פרסון, טיילור, דיקסי, לוי, סיטרוס, הרננדו ופאסקו.
חוף ביג בנד הוא אזור קרסטי טבוע, המכוסה בביצה מלוחה.
הוא כולל מעיינות מים מתוקים, שוניות צדפות, ואת הדלתא של נהר סווני.
ביג יורופיאן בבל צ'יימבר הוא גלאי חלקיקים מסוג "תא בועות" ששימש לחקר פיזיקת החלקיקים במרכז לחקר פיזיקת חלקיקים CERN.
בעזרת גלאי תא בועות גילו פיזיקאים, בשנות הפעולה של גלאים אלו, חלקיקים חדשים שטרם ידעו על קיומם ותרמו רבות להבנה הפיזיקלית בנושא מבנה החומר.
בנייתו של הגלאי החלה בשנת 1967 על ידי קבוצות מאיגוד גרמני (Heildelberg DESY), איגוד צרפתי (Ecole Polytechnique SACLAY), והמרכז לחקר פיזיקת חלקיקים (CERN).
התמונות הראשונות שהופקו בגלאי בשנת 1973, כאשר ה"ביג יורופיאן בבר צ'יימבר" קיבל לראשונה קרן חלקיקים ממאיץ החלקיקים הפרוטון סינכונטרון (PS).
הגלאי "ביג יורופיאן בבל צ'יימבר" הוצא מכלל פעולה בשנת 1985. בשנות פעילותו סיפק הגלאי 6.3 מיליון תמונות לעשרים ושניים ניסויים הקשורים בנייטרינו או בהדרון.
כ-600 מדענים מ50 מעבדות מרחבי העולם לקחו חלק בניתוחם של כ-3000 ק"מ של תמונות סטראו שנוצרו בגלאי.
לאחר שהוצא משימוש הוא מוצג כעת בתערוכה בגן המיקרוקוסמוס ב- CERN.
גלאי חלקיקים זה בנוי ממכל מלא במימן נוזלי הנמצא במצב של חימום יתר, כאשר הגלאי נמצא בתוך שדה מגנטי אחיד.
קוטר הגלאי 3.7 מטרים וגובהו 4 מטרים.
הגלאי מכיל 35 מ"ק נוזלים-מימן נוזלי מחומם, דיוטרום נוזלי או תערובת של ניאון-מימן.
(רגישותם של נוזלים אלו מווסתת באמצעות בוכנה ניידת במשקל שתי טונות).
תא בועות הוא מכל מלא נוזלים המצויים בחימום יתר.
הרחבת הבוכנה בגלאי, בסנכרון עם קרן חלקיקים טעונים שעוברים בתא, גורמים לירידה מהירה בלחץ הגלאי וכתוצאה מכך הנוזל מגיע לנקודת הרתיחה שלו.
במהלך כל הרחבה של הבוכנה החלקיקים הטעונים מייננים את הנוזל לאורך המסלול בו הם עוברים.
אנרגיית היינון מרתיחה את הנוזל ובכך גורמת להופעת בועות גז, ואלו יוצרות שובלי בועות המסמנים את מסלולי החלקיקים, על מנת לזהות את סוג החלקיק (טעון במטען כלשהו) התא בועות נמצא בתוך שדה מגנטי בשביל לזהות את סימן המטען וכן את התנע שלו.
שובלי הבועות מצולמים על ידי מצלמות סטראו המוצבות על גג הגלאי, התמונות נבדקות על ידי מדענים אשר מחפשים חלקיקים חדשים.
התמונות הראשונות מהגלאי תועדו בשנת 1973 כאשר הגלאי, "ביג יורופיאן בבל צ'יימבר" BEBC, קיבל לראשונה קרן ממאיץ החלקיקים PS (פרוטון- סינכרוטרון).
לאחר כניסתו של מאיץ החלקיקים הSPS (סופר פרוטון סינכרוטרון) לפעולה, בשנת 1977, התחיל הבבל צ'יימבר לקבל אנרגיות גבוהות יותר של קרני הדרונים וניוטרינו (450GeV) בשל שיפור במקור הקרניים.
ביג בנד הוא יישוב השוכן במחוז לובומבו באסוואטיני.
ביג בנד ממוקם כ-92 ק"מ ממבבנה וכ-83 ק"מ מלובמבה.
בנוסף, היישוב ממוקם על גדות הנהר מפוטו .
בנוסף, היישוב ממוקם כ-18 ק"מ מהגבול של אסוואטיני עם מוזמביק וכ-6 ק"מ מהגבול של אסוואטיני עם דרום אפריקה.
האקלים בביג בנד הוא אקלים צחיח למחצה (BSh לפי שיטת קפן).
טמפרטורת המקסימום הממוצעת היא 29 מעלות צלזיוס וטמפרטורת המינימום הממוצעת היא 15.8 מעלות צלזיוס.
ממוצע המשקעים הוא 561 מילימטרים.
ביג בנד ממוקם ליד הכביש המהיר MR8. ליד היישוב, ישנם שני שדות תעופה (ICAO: FDBS ו-ICAO: FDUB).
התעשייה העיקרית של היישוב מבוססת על מטעי סוכר.
בנוסף בביג בנד, יש אתר מחנאות, 2 סופרמרקטים, 3 בתי מלון, חנות לספורט אתגרי ומרכז קניות.
לאון אלן וייט הידוע בשם הבמה "ביג ואן ויידר" (Big Van Vader) או "ויידר", היה מתאבק אמריקאי.
ויידר הופיע בין היתר, ב-WWF (שמו הקודם של ה-WWE) וכן ב-WCW, שם זכה בשלוש אליפויות עולם.
לפי האתר CBS Sports הוא נחשב לאחד המתאבקים הגדולים במשקל סופר-כבד בכל הזמנים.
ויידר החל את הקריירה בשנת 1985, אחרי קריירה של שנתיים כשחקן פוטבול בהן שיחק במדי לוס אנג'לס ראמס מה-NFL.
הוא זכה להכרה במסגרת ארגון ההיאבקות AWA, לפני שעבר ליפן והחל להתאבק, כשהוא עטוי במסכה, תחת השם "ביג ואן ויידר".
ויידר הפך לאחד המתאבקים הגדולים של ארגון ההיאבקות היפני NJPW.
הוא נהנה מהצלחה בזירת ההיאבקות היפנית לפני שחזר לארצות הברית והפך לאחד הכוכבים של ה-WCW, שם זכה שלוש פעמים באליפות העולם במשקל כבד וכן באליפות ארצות הברית במשקל כבד.
במשך שהותו בארגון ניהל עימותים עם סטינג ורון סימונס.
בשנת 1996 עבר ויידר ל-WWF ושם בלט בעימותים עם שון מייקלס ועם אנדרטייקר.
בשנת 1998 עזב את ה-WWF וחזר להתאבק ביפן ובארגוני היאבקות שונים.
חרף משקלו הכבד (170 קילו), היה ידוע במהלך המונסולט (moonsault) (סלטה אחורית) מהקורה העליונה ביותר, אותו ביצע באופן קבוע בקרבותיו.
בשנת 1996 נכנס להיכל התהילה של מגזין ההיאבקות Wrestling Observer Newsletter
בשנת 2016 אובחן כחולה במחלת לב, ולפי הערכות הרופאים הותירו לו שנתיים לחיות.
בשנת 2018 הלך ויידר לעולמו.
אריאל האל הידועה יותר בשם הבמה שלה, ביג סוול היא מתאבקת אמריקאית.
היא מוכרת בעיקר בשל תקופתה בארגון ההיאבקות All Elite Wrestling (AEW).
היא שירתה כמכונאית כבאית בחיל האוויר של ארצות הברית.
לאחר מכן, היא החלה באימוניה להפוך למתאבקת תחת הדרכתו של ג'ורג' סאות'.
האל ערכה את קרב הבכורה שלה בשנת 2015. היא הופיעה בתוכנית הדגל Raw של ארגון ההיאבקות WWE באוגוסט 2016 בקרב שבו הפסידה לניה ג'קס.
לאחר כשנתיים, היא השתתפה בטורניר הנשים לזכר מאי יאנג, שבו היא הודחה על ידי זיוקסיס כבר בסיבוב הראשון.
ב-10 באוגוסט 2019, האל ניצחה את זואי לוקאס וכתוצאה מכך הפכה לאלופת Phoenix of Rise.
במופע המקדים לאירוע All Out, שנערך ב-31 באוגוסט 2019, היא השתתפה בקרב הקזינו באטל רויאל נשים של 21 משתתפות.
בחודש דצמבר, ארגון ההיאבקות All Elite Wrestling (AEW) הודיע על החתמתה של ביג סוול.
לאחר מספר הופעות בתוכנית השבועית המשנית Dark, סוול ערכה את קרב הבכורה שלה בתוכנית השבועית המרכזית של הארגון, Dynamite, ב-11 בדצמבר בקרב שבו גברה על אמי סאקורה.
ביוני 2020, ביג סוול פתחה בפיוד עם בריט בייקר.
היא השליכה תכולת פח אשפה על ראשה של בייקר באחד הפרקים של התוכנית Dynamite, וכתוצאה מכך היא נענשה והושעתה על מעשה זה בחודש יולי.
באירוע All Out, שנערך ב-5 בספטמבר, סוול ניצחה את בריט בייקר בקרב Tooth and Nail.
ב-14 באוקטובר, סוול כשלה בניסיונה לזכות באליפות הנשים של AEW לאחר שהפסידה לאלופה, היקארו שידה.
האל נשואה למתאבק סדריק ג'ונסון, הידוע יותר בשם הבמה שלו, סדריק אלכסנדר מאז יוני 2018. לשניים יש בת בשם אדסה.
PWI דירג אותה במקום ה-39 מתוך 100 המתאבקות הטובות ביותר לשנת 2020
הישגים בארגון ההיאבקות Rise Wrestling
אליפות Phoenix of Rise (פעם אחת, נוכחית)
מתאבקת השנה של RISE (פעם אחת) - תיקו עם שוטצי בלאקהארט
הישגים בארגון ההיאבקות Shine Wrestling
אליפות הזוגות של Shine (פעם אחת) - עם איה פריירה
ביג משין רקורדס היא חברת תקליטים אמריקאית עצמאית, שפועלת על ידי יוניברסל מיוזיק גרופ (UMG) ומוציאה מוזיקה בעיקר מסוגות הפופ והקאנטרי.
החברה זכתה להכרה כיוון שטיילור סוויפט שנחשבת לאחד האמנים המצליחים ביותר בכל הזמנים, הוציאה דרכה שלל אלבומים ושירים.
חברת התקליטים נוסדה ב-1 בספטמבר 2005, על ידי סקוט בורצ'טה.
לפני שעזב את דרימוורקס, פנה בורצ'טה לטיילור סוויפט ובני משפחתה לאחר שזו הופיעה בבית הקפה Bluebird בנאשוויל, טנסי.
השנים הכירו לראשונה בשנת 2004. באותה תקופה לבורצ'טה לא היו שום תשתית או מימון להקמת חברת תקליטים.
הוא הציע לסוויפט ולהוריה, כי יחתים אותה על חוזה הקלטות אם הם יעזרו לו להקים חברת תקליטים.
בסופו של דבר, סוויפט יצרה קשר עם בורצ'טה כשבועיים לאחר מכן, ואמרה לו: "אני מחכה לך".
הואבורצ'טה הקים את חברת התקליטים בשנת 2005 וקרא לה "ביג משין", על שם שיר של להקת ולווט ריבולבר משנת 2004. זמן קצר לאחר מכן, יצא סינגל הבכורה של סוויפט, "Tim McGraw", ואלבום הבכורה שלה Taylor Swift.
באוקטובר 2012, אמר בורצ'טה למגזין רולינג סטון: "[אביה של טיילור סוויפט] סקוט סוויפט, מחזיק בשלושה אחוזים מביג משין".
לאחר שסוויפט וביג משין רקורדס הסירו את קטלוג האלבומים והשירים שלה מספוטיפיי בנובמבר 2014, שירות הסטרימינג פתח בקמפיין חברתי, שיעזור לשכנע אותה להחזיר את קטלוג השירים והאלבומים שלה.
באמצע נובמבר חשף בורצ'טה כי ספוטיפיי טענו שסוויפט תקבל 6 מיליון דולר מדי שנה אם תחזיר את קטלוג השירים והאלבומים שלה.
הקטלוג של טיילור סוויפט חזר לספוטיפיי ביוני 2017.
ההוצאות הבולטות ביותר שיצאו על ידי חברת התקליטים שייכים לטיילור סוויפט וביניהם ניתן למנות את:
"Love Story" - יצא בשנת 2008 וזכה להצלחה חסרת תקדים בכל רחבי העולם ונחשב עד היום לאחד מן השירים המצליחים ביותר בכל הזמנים כאשר נמכר בלמעלה מ-23.9 מיליון עותקים.
"White Horse" - יצא בשנת 2008 וזכה בשני פרסי גראמי, בקטגוריות - "ביצוע סולו הקאנטרי הווקאלי הטוב ביותר - אישה" ו-"שיר הקאנטרי הטוב ביותר".
"You Belong with Me" - יצא בשנת 2009 וזכה להצלחה רבה בעולם, כאשר נמכר בלמעלה מ-15 מיליון עותקים.
בארצות הברית הוא זכה למעמד של שבע פלטינות, על סך מכירות של כ-7 מיליון עותקים.
"Today Was a Fairytale" - יצא בשנת 2010 וזכה להצלחה חסרת תקדים כאשר הפך לשיר הנשי הראשון בקנדה הוט 100, שהגיע בשבוע בכורתו למקום הראשון.
בנוסף היה לשיר השני בהיסטוריית המצעד שהצליח לעשות זאת.
"We Are Never Ever Getting Back Together" - יצא בשנת 2012 וזכה להצלחה מסחרית מיידית, והיה השיר הראשון בקריירה של סוויפט שהגיע למקום הראשון במצעד הבילבורד הוט 100, לשם זינק מהמקום ה-72.
"I Knew You Were Trouble" - יצא בשנת 2012 והיה ללהיט בינלאומי.
שיר זה הוא אחד מהסינגלים הנמכרים ביותר בעולם, והוא מכר מעל ל-6.6 מיליון עותקים.
"Shake It Off" - יצא בשנת 2014 ונחשב לאחד מהשירים המצליחים ביותר בכל הזמנים, עם מכירות של למעלה מ-28 מיליון עותקים ברחבי העולם.
קליפ השיר היה לקליפ הנשי הנצפה ביותר בכל הזמנים במשך כמה שנים.
"Blank Space" - יצא בשנת 2014 ונחשב לאחד מהשירים המצליחים ביותר בכל הזמנים, עם מכירות של למעלה מ-27 מיליון עותקים ברחבי העולם.
קליפ השיר היה לקליפ הנשי הנצפה ביותר בכל הזמנים, עד ש-"Shake It Off" עקף אותו.
Taylor Swift - יצא בשנת 2006 ונחשב לאחד מאלבומי הבכורה הנמכרים ביותר בכל הזמנים, תוך שבארצות הברית נמכר בלמעלה משבעה מיליון עותקים.
The Taylor Swift Holiday Collection - יצא בשנת 2007 לכבוד חג המולד ונחשב לאחד ממיני-אלבומי חג המולד היחידים שקיבלו את מעמד הפלטינה בארצות הברית.
Fearless - יצא לאור בשנת 2008 ונחשב לאחד מהאלבומים המצליחים ביותר בכל הזמנים.
נמכר בלמעלה מ-17.35 מיליון עותקים ברחבי העולם, תוך שזכה בפרס גראמי לאלבום השנה.
Speak Now - יצא לאור בשנת 2010 ונחשב לאחד מהאלבומים המצליחים ביותר בעשור השני של המאה ה-21. נמכר בלמעלה מ-11 מיליון עותקים ברחבי העולם, והוכתר כאלבום השני המצליח ביותר בארצות הברית בשנת 2011.
Red - יצא לאור בשנת 2012 ונחשב לאחד מהאלבומים המצליחים ביותר בכל הזמנים.
נמכר בלמעלה מ-14.6 מיליון עותקים ברחבי העולם, והוכתר כאלבום השני המצליח ביותר בארצות הברית בשנת 2013.
1989 - יצא לאור בשנת 2014 ונחשב לאחד מהאלבומים המצליחים ביותר בכל הזמנים.
נמכר בלמעלה מ-23.5 מיליון עותקים ברחבי העולם, תוך שזכה בפרס גראמי לאלבום השנה.
Reputation - יצא לאור בשנת 2017 ונחשב לאחד מהאלבומים המצליחים ביותר בעשור השני של המאה ה-21. נמכר בלמעלה מ-9.6 מיליון עותקים ברחבי העולם, והוכתר כאלבום המצליח ביותר בארצות הברית בשנת 2018.
ריי וושינגטון טריילור ג'וניור היה מתאבק אמריקאי.
הוא מוכר בעיקר בשל תקופתו בארגון ההיאבקות WWF (לימים ה-WWE), שבו הופיע תחת שם הבמה ביג בוס מן בנוסף להופעותיו בארגון ההיאבקות המתחרה באותה התקופה, WCW, שבו הופיע תחת שמות הבמה הבוס, הגבר, המלאך השומר וביג באבא רוג'רס.
בזמן שהותו בארגון ה-WWF, בוס מן החזיק פעם אחת באליפות הזוגות של ה-WWF וארבע פעמים באליפות ההארדקור של ה-WWF.
ב-7 במרץ 2016, ארגון ה-WWE הודיע כל כניסתו של טריילור להיכל התהילה של ה-WWE לשנת 2016.
טריילור, קצין תיקונים לשעבר במחוז קוב, ג'ורג'יה, הופיע לראשונה בשנת 1985. לאחר מכן הוא החל להתאבק עבור ג'ים קרוקט מבצעים , תחת שמו האמיתי.
במהלך תקופה זו, הוא התמודד מול דמויות כמו טולי בלנצ'רד , הברברי , איוון קולוף , אקספרס של חצות, לוחמי הדרכים וואהו מקדניאל .
דאסטי רודס, שראה את הפוטנציאל שלו, שלף את טריילור מהטלוויזיה למשך 12 שבועות, שלח אותו לטריטוריית ההיאבקות של מרכז ארצות הברית לאימונים נוספים ולניסיון בזירה, כדי לארוז אותו מחדש כ"ביג בובה רוג'רס" עם הופעת הבכורה של טריילור כרוג'רס במהדורת ה-31 במאי של WorldWide.
בתור ביג בובה, טריילור היה שומר ראש שקט של ג'ים קורנט, שיחד עם "אקספרס של חצות" הסתכסך עם הג'יימס בויז (דאסטי רודס ומגנום טי.איי, מתחת למסכות).
הוא קיבל דחיפה יציבה כעקב בלתי ניתן לעצירה לכאורה והסתכסך עם רודס (הפנים הבכירות באותה תקופה) בסדרה של משחקי באנקהאוס סטמפיד ב-1986. הוא ורודס היו בתיקו על ניצחונות בסדרה זו, מה שהוביל לקרב שובר שוויון, בו ניצח רודס ב-27 בפברואר.
טריילור ניצח גם את רון גארווין בקרב רחוב בלואיוויל בסטארקייד 1986.
בשנת 1987 הצטרף טריילור לפדרציית ההיאבקות האוניברסלית (UWF) לאחר שנרכשה על ידי ג'ים קרוקט.
ב-19 באפריל, טריילור התמודד וזכה באליפות ה-UWF במשקל כבד מ-One Man Gang, שעזב את ה-UWF לטובת WWF.
לאחר זכייתו בתואר, הוא יישר קו עם הגנרל סקנדור אכבר ועם אורוות ההרס בע"מ.
טריילור החזיק באליפות במשך כמעט 3 חודשים והגן עליה נגד סטיב קוקס, בארי ווינדהאם ומייקל הייז לפני שהפסיד את התואר לסטיב ויליאמס "ד"ר מוות" ב-11 ביולי 1987 באוקלהומה סיטי במהלך סיבוב ההופעות Great American Bash 1987.
בקרב השני שנערך ב-WarGames ב-30 ביולי 1987, ניצחו לוחמי הדרכים , ניקיטה קולוף, דאסטי רודס ופול אלרינג את ארבעת הפרשים וטריילור כמכונת המלחמה בשעה 19:38 כאשר חיית לוחם הדרכים אילצץ את מכונת המלחמה להיכנע על ידי עקירת עיניו עם סרט זרוע קוצני.
לאחר שהפסיד את האליפות במשקל כבד, החל טריילור לרדוף אחר אליפות UWF Tag Team שנערכה על ידי הלייטנינג אקספרס כשהוא חבר למלאך המוות, שליחות קטלנית ובארט השחור, אך מעולם לא הצליח לזכות בתארים.
טריילור ערך את סיבוב ההופעות הראשון שלו ביפן במרץ 1988 במסגרת All Japan Pro Wrestling תחת השם Big Bubba.
במאי 1988 הצטרף טריילור ל-WWF בתור "ביג בוס מן", דמות בהשראת הקריירה הקודמת שלו כקצין תיקונים.
היאבקות כעקב ומנוהלת על ידי סליק, השגרה של בוס מן לאחר המשחק כללה לעיתים קרובות אזיקים של יריביו המובסים לחבלי הטבעת והכאתם עם מקל לילה או כדור ושרשרת.
לאחר שהביס את קוקו בי וור בסאמר-סלאם הראשון, בוס מן החל את הזווית הגדולה הראשונה שלו ב-WWF על ידי תקיפת האלק הוגאן בתוכנית "The Brother Love Show".
במהלך ריב זה, הוא גם התמודד מול רנדי סאבאג' על אליפות ה-WWE, והקים צוות עם אקים (שבעבר נקרא One Man Gang, יריבו ב-UWF) כדי להקים את מגדלי התאומים.
לאחר שהיה בחמישייה כפולה במשך זמן מה, סאבאג' התגייס בסופו של דבר עד שהוגאן חזר למשחק.
לאחר שסאבאג' תייג את הוגאן, הוא סטר להוגאן והשאיר אותו להביס את מגדלי התאומים לבדו, מה שהוביל למותו של המגה פאוורס כאשר סאבאג' ניצח את הענק הירוק בחדר הרפואי מאחורי הקלעים, שם מתאבקים, מנהלים ואנשי צוות נאלצו לפרק אותם.
ברסלמניה V, מגדלי התאומים הביסו את הרוקרס (שון מייקלס ומרטי ג'נטי) ולאחר מכן, במשך רוב האביב ותחילת קיץ 1989, הסתכסכו עם Demolition (Ax and Smash) על אליפות Tag Team.
בינתיים, בוס מן סיים את הריב שלו עם הוגאן בסדרה של קרבות כלוב פלדה; אחד הזכורים ביותר שודר באירוע המרכזי של מוצאי שבת XXI ב-27 במאי, עם אליפות ה-WWF של הוגאן על הקו.
במהלך המשחק, הוגאן הפיל את בוס מן מראש הכלוב.
ביג בוס מן הפך את פניו ב-24 בפברואר 1990, בפרק של "סופרסטארס", כאשר טד דיביאסי שילם לסליק כדי שהבוס מן יחזיר את חגורת האליפות של מיליון דולר מג'ייק רוברטס, שגנב אותה.
בוס מן שלף שקית שהכילה גם את החגורה וגם את פיתון המחמד של רוברטס, דמיאן.
בתוכנית "The Brother Love Show", הוא סירב לקבל את כספו של דיביאז עבור התיק, והחזיר אותו לרוברטס.
כפנים, בוס מן אימץ נושא כניסה חדש בשם "זמנים קשים" שבוצע על ידי סולן הישרדות, ג'ימי ג'יימיסון.
לאחר מכן בוס מן הסתכסך עם שותפו לשעבר אקים, והביס אותו תוך פחות משתי דקות ברסלמניה VI.
כחלק מסיבוב פניו, הוא הפסיק מאוחר יותר לאזוק ולהכות עובדים לאחר משחקים.
הוא השלים עם הוגאן, הופיע בפינה שלו בדו-קרב שלו נגד רעידת אדמה בסאמרסלאם 1990, וחבר אליו בסדרת הישרדות 1990, יחד עם ג'ים דוגן ו-Tugboat, כדי להביס את הקבוצה של רעידת אדמה.
בסתיו 1990, בוס מן החל לריב עם בובי הינן ומשפחת הנאן לאחר שהנאן העליב ללא הרף את אמו של בוס מן.
הוא ניצח סדרה של קרבות נגד בני משפחת הנאן בשנת 1991, כולל הברברי ברויאל ראמבל ומר פרפקט (באמצעות פסילה) ברסלמניה השביעית בקרב על האליפות הבין-יבשתית, שהציג את חזרתו של אנדרה הענק.
בסאמרסלאם, הוא ניצח את המאונטי, איתו הסתכסך כדי לראות מיהו הקצין האמיתי של ה-WWF במשחק בית סוהר, משחק שבו המפסיד חייב לבלות לילה בכלא; זה היה המשחק היחיד מסוג זה שנערך אי פעם על ידי הקידום.
ב-1992 החל בוס מן לריב עם ניילז, דמות של אסיר לשעבר שבסדרת פרומואים ששודרה לפני הופעת הבכורה שלו, טען כי בוס מן היה הקצין המתעלל שלו בכלא, והזהיר שהוא מחפש נקמה.
ב-30 במאי בפרק של WWF Superstars, ניילז - לבוש בסרבל כלא כתום - רץ לתוך הזירה ותקף את בוס מן, אזק אותו לחבל העליון וחנק והכה אותו שוב ושוב עם מקל הלילה.
בוס מן לקח פסק זמן מהטלוויזיה כדי למכור את הפציעות שלו, ובסופו של דבר חזר וערך סדרת משחקים עם ניילז במחצית השנייה של 1992. הריב הגיע לשיאו בסדרת הישרדות, כאשר בוס מן ניצח את ניילז בקרב נייל סטיק על מוט.
המשחק האחרון של הביג בוס מן בתשלום לפי צפייה היה ברויאל ראמבל 1993, שם ספג את הפסדו הנקי הראשון במשחק שלם לפי צפייה לבם בם ביגלו.
הוא עזב את ה-WWF זמן קצר לאחר מופע בית בגטינאו שבקוויבק, ב-14 במרץ 1993. במהלך החודשים הבאים הוא הופיע ביפן, אוסטרליה, USWA ו-SMW.
ב-4 בדצמבר 1993, הוא חזר באופן חד פעמי ל-WWF כשופט אורח מיוחד כדי להנחות את האירוע המרכזי של מופע בית באנהיים, קליפורניה, בין ברט הארט וג'ף ג'ארט.
בוס מן היה צפוי להצטרף מחדש ל-WWF, אך בחר לחתום ב-WCW במקום זאת.
טריילור חזר לארצות הברית כדי להופיע לראשונה ב-WCW, ב-18 בדצמבר 1993, בפרק של WCW Saturday Night, בו נעץ את אלוף העולם הבינלאומי, ריק רוד, בקרב ללא תואר.
פנים, הוא קיבל קרב על התואר נגד רוד בסטארקייד '93, אבל הפסיד.
לאור תלונות משפטיות של ה-WWF על הדמיון בין "הבוס" ל"ביג בוס מן", שונה שמו של טריילור ל"מלאך השומר", והוא לבש לבוש דומה לזה של אנשי הארגון שעל שמו הוא קרוי.
בתחילת 1995 הוא סובב עקב, ונודע שוב בשם "ביג בובה רוג'רס".
הוא ניצח את סטינג בתחרות Uncensored ב-1995.
ב-1996 הצטרף רוג'רס לצינוק האבדון, והסתכסך עם חבר הצינוק לשעבר ג'ון טנטה , יחד עם המצטרף החדש גליישר.
עד סוף השנה, הוא הדליק את צינוק האבדון והצטרף ל-nWo.
שהותו ב-nWo הייתה קצרה, כאשר טריילור חוסל על ידי תוקף לא ידוע בתחילת מהדורת ה-17 בפברואר 1997 של Nitro, כאשר טריילור הסביר מאוחר יותר שאריק בישוף פיטר אותו מה-nWo בזמן שהיה משותק זמנית.
טריילור חזר ב-1 בספטמבר, כשהוא משתמש כעת בשמו האמיתי ונשבע לקרוע את ראשו של בישוף, תוך שהוא מסוכסך עם ה-nWo.
הוא כרת ברית עם האחים שטיינר, שחיפשו גם את טד דיביאסי כמנהלם.
האיחוד הסתיים בפתאומיות כאשר סקוט סטיינר פנה אליהם להצטרף ל-nWo בפברואר 1998. לאחר שהפסיד את משחקו האחרון ב-WCW לביל גולדברג ב-30 במרץ בפרק של Nitro, הוא נשלח הביתה והחברה נתנה לחוזה שלו לפוג.
טריילור חזר ל-WWF זמן קצר לאחר שחרורו מה-WCW והפך שוב ל"ביג בוס מן".
ב-12 באוקטובר 1998 הוא חזר לטלוויזיה עם מראה חדש, ונטש את חולצת המשטרה הכחולה שלו לטובת מדים שחורים בסגנון SWAT, כולל אפוד טקטי וכפפות.
הוא שימש כשומר ראשו של וינס מקמהן במהלך הריב שלו עם סטון קולד סטיב אוסטין ובהמשך הריב שלו עם D-Generation X (DX), כשהוא עוטה מסכה לזמן קצר לפני שזהותו נחשפה.
ביג בוס מן היה אחד החברים הראשונים באורוות העקב של מקמהון, התאגיד , ושימש כשומר ראש לחברים אחרים, כמו בנו של וינס, שיין.
בעודו בתאגיד, ביג בוס מן זכה באליפות ה-WWF Tag Team עם קן שמרוק וזכה באליפות ההארדקור של ה-WWF ארבע פעמים בסך הכל.
ב-30 בנובמבר 1998, בפרק של Raw is War, ביג בוס מן ניצח את האנושות וזכה באליפות ההארדקור של ה-WWF.
כתוצאה מכך, ביג בוס מן היה המחזיק בשתי אליפויות ב-WWF, אם כי ביג בוס מן הפסיד את אליפות הארדקור של ה-WWF לחבר ניו אייג' פורעי החוק רוד דוג כמעט שבועיים לאחר מכן.
ביג בוס מן נכנס לקרב רויאל ראמבל (1999) כמשתתף ה-22, והוא הדיח גם את אקס-פאק וגם את ד'לו בראון לפני שהודח על ידי סטיב אוסטין.
באותו אירוע רויאל ראמבל, ביג בוס מן ניצח את חבר פורעי החוק של העידן החדש רוד דוג בקרב ללא תואר, בעוד שותפו של ביג בוס מן, שמרוק ניצח את חבר פורעי הניו אייג' השני בילי גאן בקרב סינגלים נפרד.
ביג בוס מן ושמרוק הפסידו בסופו של דבר את אליפות ה-WWF Tag Team לצוות של אואן הארט וג'ף ג'ארט ב-25 בינואר 1999, בפרק של Raw.
ברסלמניה 15, ביג בוס מן והאנדרטייקר התמודדו זה מול זה בקרב גיהנום בתא, בו ניצח האנדרטייקר.
לאחר המשחק, האנדרטייקר תלה אותו מגג הכלוב (אשליה שהתאפשרה בזכות רתמת בטיחות לכל הגוף שהוסתרה מתחת לתלבושת של ביג בוס מן).
בזמן שחבילת וידאו של מסיבת הזעם של רסלמניה הוצגה אז, היה צריך להוריד את ביג בוס מן בבטחה על אלונקה כדי שיוכל להגיע לבית חולים בסדר גמור עם פציעות קלות.
בחטיבת הגרעין הקשה של ה-WWF, הריב העיקרי של ביג בוס מן היה עם אל סנואו, ריב שבסופו של דבר היה מעורב בו צ'יוואווה חיית המחמד של סנואו, פפר.
ביג בוס מן זכה לראשונה באליפות ההארדקור של ה-WWF מסנואו באירוע יולי בתשלום לפי צפייה.
חודש לאחר מכן, בסאמרסלאם, השניים ערכו משחק של Falls Count Anywhere שגלש לאזור מאחורי הקלעים, לרחוב ולבסוף לבר סמוך.
רגע לפני המשחק, סנואו הציב את מנשא המחמד של פפר ליד דרך הכניסה; דקות ספורות לתוך המשחק, ביג בוס מן הרים אותו, התגרה בפפר, הכה את סנואו עם המוביל וזרק אותו ברשלנות מאחוריו.
הפרשן ג'ים רוס התנצל מיד בפני הצופים על המעשה, והצהיר כי פפר הוצא מהקופסה לפני המשחק.
סנואו סיים כמנצח במשחק, ובכך זכה מחדש באליפות ההארדקור של ה-WWF.
שלטונו של סנואו היה קצר מועד כאשר איש הבוס הגדול זכה מחדש באליפות ההארדקור של ה-WWF בפרק הבא של !SmackDown.
שבועיים לאחר מכן, איש הבוס הגדול חטף את פפר ושדד אותו, וארגן פגישה שבה הוא האכיל את סנואו בתבשיל בשר שלכאורה עשוי משרידיו של פפר.
באותו לילה, ביג בוס מן הפסיד את אליפות ההארדקור של ה-WWF לדייווי בוי סמית' שחזר, בו בולדוג העניק את התואר במתנה לסנואו.
ביג בוס מן וסנואו יישבו את הריב ביניהם במשחק מלונה מהגיהנום ב-Unforgiven, שבו כלוב פלדה כחול מוצק הקיף את הטבעת עצמה וגם הטבעת הייתה מוקפת ב"תא" מגודר בשרשרת.
מטרת המשחק הייתה לברוח מהכלוב ומהתא תוך הימנעות מ"כלבי תקיפה" (שהתבררו כצייתנים באופן מאכזב) שהוצבו מחוץ לזירה.
סנואו ניצח בקרב ושמר על אליפות ההארדקור של ה-WWF.
ביג בוס מן זכה מאוחר יותר בחזרה באליפות ההארדקור של ה-WWF בקרב איום משולש שכלל את סנואו וביג שואו כמעט שבועיים לאחר מכן.
ביג בוס מן החזיק באליפות קצת יותר משלושה חודשים, אם כי הגן עליה רק במשורה, שכללה שחקנים כמו אל סנואו, פארוק, קיין והסנדק.
בעודו אלוף הארדקור של ה-WWF, ביג בוס מן הסתכסך עם ביג שואו על אליפות ה-WWF; במהלך הריב, איש הבוס הגדול הופיע בהלוויה של אביו של ביג שואו, העיר כמה הערות לא מכבדות, ואז כבל את הארון לחלק האחורי של מכוניתו ונסע.
ביג שואו ניסה להציל את ארון הקבורה על ידי קפיצה עליו, רכיבה עליו במשך כמה מטרים לפני שאיבד את אחיזתו ונפל.
ביג בוס מן הפך למתמודד #1 על אליפות ה-WWF על ידי ניצחון על דה רוק ב-15 בנובמבר 1999, בפרק של Raw.
בארמגדון, ביג שואו ניצח את ביג בוס מן כדי לשמור על התואר.
בפרק הבא של Raw, ביג שואו ניצח את ביג בוס מן ואת הנסיך אלברט בקרב נכים כדי לשמור על תוארו, מה שסימן את סוף הסכסוך.
ב-30 בדצמבר 1999, בפרק של SmackDown!, בוס מן והנסיך אלברט הביסו את טסט בקרב נכים כחלק מהנקמה של משטר מקמהון-הלמסלי נגד טסט.
הברית בין בוס מן והנסיך אלברט הסתיימה ב-13 בינואר 2000, בפרק של SmackDown!
לאחר שהפסידו להארדי בויז (ג'ף הארדי, ומאט הארדי).
במהלך השבועות הבאים, בוס מן הסתכסך הן עם הנסיך אלברט והן עם טסט, כאשר טסט זכה באליפות ההארדקור של ה-WWF מבוס מן ב-17 בינואר 2000, בפרק של Raw is War.
בוס מן נכנס לקרב רויאל ראמבל (2000)
, שם הוא הדיח את ריקישי, צ'יינה ופארוק, לפני שהודח על ידי דה רוק.
ב-19 במרץ בפרק של Sunday Night Heat, הוא הציג את בול ביוקנן כבן חסותו.
הם חברו יחד כדי להביס את הסנדק וד'לו בראון ברסלמניה 2000, ואת הסוכנות להגנה על אקוליטס בחודש שלאחר מכן ב-Backlash.
ב-5 ביוני Raw is War, לאחר שהפסיד להארדי בויז ולאחר מכן התווכח, בוס מן ניצח את ביוקנן בנוקאאוט עם מקל הלילה שלו כאשר גבו הופנה והקבוצה התפרקה.
בקיץ 2000, בוס מן נעלם מתוכניות הטלוויזיה העיקריות של ה-WWF, והתאבק בעיקר ב-Jakked and Heat, שם היה לו סכסוך קטן עם קראש הולי עד שסבל מפציעה באפריל 2001, מה שהשאיר אותו מחוץ לעלילת הפלישה, שהציגה מתאבקים פולשים של WCW ו-ECW, במשך רוב השנה.
כשחזר ב-20 בדצמבר 2001 ל-SmackDown!, הוא הקים צוות עם בוקר טי, לאחר שווינס מקמהון הורה לו להיות האוכף של בוקר טי.
ב-27 בדצמבר בפרק של SmackDown!, בוס מן ובוקר טי ניצחו את סטון קולד סטיב אוסטין בקרב נכים.
ב-7 בינואר 2002, הפרק של Raw, בוס מן ובוקר טי הובסו על ידי אוסטין ודה רוק.
ב-17 בינואר בפרק של SmackDown!, בוס מן הפסיד לדיאמונד דאלאס פייג'.
ברויאל ראמבל, בוס מן התחרה בקרב רויאל ראמבל בו הודח על ידי ריקישי.
הקבוצה התפצלה בשקט בסוף ינואר 2002, והבוס מן חזר ל-Jakked/Metal and Heat.
באפריל, הוא הקים צוות תיוג קצר מועד עם מר פרפקט לאחר ששניהם גויסו למותג Raw.
ב-1 באפריל בפרק של Raw, בוס מן ומר פרפקט הפסידו להארדי בויז.
ב-26 במאי בפרק של ההיט, הוא הפסיד את המשחק האחרון שלו ב-WWE לטומי דרימר.
גם הפעם הוא הוצא מהסגל הראשי לאחר פציעה מתאונת אופנוע.
טריילור הוצב לאמן מתאבקים התפתחותיים בהיאבקות עמק אוהיו.
הוא נאבק בקרב אחד עבור OVW כאשר הוא חבר לג'ון סינה וצ'ארלי האס וניצח את לאנס קייד, רנה דופרה ושון או'הייר ב-6 בנובמבר 2002. הוא שוחרר מה-WWE בשנת 2003. הוא לקח הפסקה של כמעט שנתיים.
לטריילור היו שתי בנות, לייסי אבילין טריילור ומייגן צ'יאן טריילור, והוא היה נשוי לאנג'לה, אהובת נעוריו.
טריילור עבר תאונת אופנוע במכונית ההארלי דייווידסון שלו במאי 2002 לאחר שפגע בצבי, ונפצע קשה.
הוא בילה שנה בהחלמה מפציעותיו, והוא הושפע קשות ממותו של חברו הקרוב קורט הניג בשנת 2003.
ביולי 2004 התמודד טריילור ללא הצלחה על תפקיד יושב ראש הוועדה במחוז פולדינג, ג'ורג'יה.
הוא היה הבעלים של חברת אחסון בדאלאס, ג'ורג'יה, בשם RWT Enterprises.
טריילור נפטר מהתקף לב ב-22 בספטמבר 2004 בביתו בדאלאס, ג'ורג'יה.
על פי The Wrestling Observer, טריילור ומשפחתו ביקרו עם אחותו בביתו, ובזמן ששתי בנותיו עלו למעלה לשחק, אשתו אנג'לה עזבה לזמן קצר את החדר בסביבות השעה 22:00, וחזרה כדי למצוא אותו מת על הספה.
טריילור נכנס לאחר מותו להיכל התהילה של ה-WWE בשנת 2016, כאשר אשתו ובנותיו קיבלו את הפרס בשמו.
PWI דירג אותו במקום ה-23 מתוך 500 המתאבקים הטובים ביותר לשנת 1992
PWI דירג אותו במקום ה-138 מתוך 500 המתאבקים הטובים ביותר ברשימת "PWI Years" לשנת 2003
הישגים בתוכנית הטלוויזיה Pro Wrestling This Week
אליפות הזוגות של UWF (פעם אחת)
אליפות ההארדקור של ה-WWF (4 פעמים)
אליפות הזוגות של ה-WWF (פעם אחת) - נגד קן שמרוק
המתאבק בעל השיפור הרב ביותר (1987)
הגימיק הטוב ביותר (1996) - nWo
הפיוד הגרוע של השנה (1996) - נגד ג'ון טנטה
הפיוד הגרוע של השנה (1999) - נגד ביג שואו
הקרב הגרוע של השנה (1999) - נגד אל סנואו באירוע בלתי נסלח
אנטוואן אנדרה פאטון , הידוע בשם הבמה ביג בוי (Big Boi), הוא ראפר, פזמונאי, שחקן ומפיק מוזיקלי, הידוע בעיקר בשל היותו חבר בהרכב ההיפ-הופ אאוטקאסט, לצד אנדרה 3000.
פאטון נולד ובילה את המחצית הראשונה של ילדותו בסוואנה, ג'ורג'יה, ולמד בבית הספר התיכון הרשל ו.
ג'נקינס, לפני שעבר לאטלנטה עם דודתו רנה.
הוא החליט להמשיך את התעניינותו במוזיקה בבית הספר התיכון Tri-Cities, בית ספר למגנטים לאמנות חזותית.
פאטון פגש את הראפר אנדרה 3000 כשלמדו בתיכון.
בשנת 2010 הוציא ביג בוי את אלבום הסולו הראשון שלו, Sir Lucious Left Foot: The Son of Chico Dusty.
האלבום הגיע היישר אל המקום השלישי במצעד הבילבורד 200, עם 62,000 עותקים שנמכרו בשבוע הראשון לצאתו, ושהה במצעד סך של 13 שבועות.
בנוסף, זכה האלבום לשבחים רבים ממבקרי המוזיקה, תוך שקיבל ציון של 90 מתוך 100 מ-Metacritic, בהתבסס על 33 ביקורות מקצועיות.
בשנת 2012 הוציא את אלבומו השני כאמן סולו, Vicious Lies and Dangerous Rumors, המציג הופעות אורח של אמנים כגון T.I., לודאקריס, קיד קאדי, קלי רולנד, אייסאפ רוקי ובי.או.בי.
בשנת 2017 הוציא את אלבומו השלישי, Boomiverse.
ביג טק (מאנגלית: Big Tech) הוא הכינוי הניתן לחמש חברות טכנולוגיית המידע הגדולות ביותר בארצות הברית - אלפאבית (גוגל), אמזון, אפל, מטא (פייסבוק), ומיקרוסופט.
לאורך השנים הועלו טענות לגבי הרצינות של חברות הביג טק בנוגע לסוגיות הקשורות לפרטיות, חופש הביטוי, צנזורה, ביטחון המדינה ואכיפת החוק.
מצד שני, משום שחברות הביג טק מספקות שירותים חיוניים בחינם לצרכנים, הן ממשיכות להיות פופולריות במיוחד.
בפרט, פייסבוק וגוגל אשר מציעות כמעט את כל שירותיהן בחינם.
נשיא ארצות הברית ה-45, דונלד טראמפ האשים את חברות הביג טק שהן השתמשו בכוחן הרב ונטלו צד בבחירות לנשיאות ארצות הברית 2020. לאחר הבחירות חלק מהחברות סגרו או הגבילו את החשבונות של טראמפ, אולם החברות דחו את טענותיו.
ביג ג'מיני (או "ביג G") הוצעה לנאס"א על ידי מקדונל דאגלס באוגוסט 1969 כגרסה מתקדמת של מערכת החלליות ג'מיני.
היא נועדה להיות חללית רב-תכליתית בעלת קיבולת גדולה שתשמש לכל משימה בחלל, כולל משימות שהשתמשו בסופו של דבר באפולו או במעבורת החלל.
המחקר בוצע כדי ליצור הגדרה ראשונית של חללית לוגיסטית שמקורה בג'מיני ותשמש לאספקת תחנת חלל מסלולית.
נחיתה יבשתית באתר שנבחר מראש ויכולת שימוש רב-פעמית היו דרישות עיצוב.
הוגדרו שתי חלליות בסיסיות: גרסת שינוי מינימלי של תשעה אנשים של ה- Gemini B בשם Min-Mod Big G וגרסה מתקדמת של 12 איש, בעלת אותה גאומטריה חיצונית, אך עם תת-מערכות חדשות ומשוכללות, הנקראת Advanced Big G.
שלושה רכבי שיגור - סטורן IB, טיטאן IIIM, וסטורן INT-20 ( S-IC / S-IVB ) נחקרו לשימוש עם החללית.
סטורן IB נשרה מאוחר במחקר.
החללית כללה מודול צוות שתוכנן על ידי הרחבת החרוט החיצוני של ג'מיני B למגן חום בקוטר 419 ס"מ ומודול הנעת מטען.
חילוץ מודול הצוות יבוצע באמצעות מצנח רחיפה.
הניתוח הפרמטרי ועיצוב הנקודות של המצנח בוצעו על ידי חברת נורת'רופ-ונטורה תחת קבלן משנה, ותוכן הדו"ח הסופי שולב במסמך.
הנחתת החללית תושג באמצעות נחיתה על מחלקיים המורחבת מתחתית מודול הצוות, ומאפשרת לצוות לנחות במצב זקוף.
פונקציות ההנעה של העברה, פגישה, בקרת גישה ותנועה אחורה יבוצעו על ידי מערכת דלק נוזלית אחת, ושיגור בריחה יבוצע על ידי מערכת שיגור בריחה גדולה מסוג אפולו.
בנוסף לניתוח העיצוב, הוכנו ניתוח תמיכה תפעולית ותוכנית לפיתוח תוכנית.
בשנת 1971, מול קיצוצים בתקציב שהפכו פיתוח מעבורת חלל לשימוש חוזר לחלוטין ללא סביר, אמר בצער מנהל נאס"א ג'ורג' לו כי ייתכן שיהיה צורך לעכב את פיתוח המעבורות עד שנות השמונים, כאשר בינתיים יעבדו על "משהו כמו" ביג G "ותחנת חלל זולה".
משרד הניהול והתקציב היה הרבה יותר נוח לרעיון מאשר נאס"א, והגיע למסקנה במאמר צוות שביג ג'מיני שתשוגר על סיפונה של טיטאן III המשודרגת תהיה אפשרות חסכונית יותר מכל תכנון מעבורת.
בסופו של דבר סגן מנהל ה- OMB קספר ויינברגר עזר לתווך פשרה בה הורידו את ביג G מהשולחן, ונאס"א קיבלה אור ירוק לפיתוח מיידי של מעבורת מסלולית הניתנת לשימוש חוזר חלקי.
רכבי שיגור: טיטאן 3M, סטורן IB, סטורן S-IC / S-IVB.
ביג מק הוא המבורגר של רשת המזון המהיר הבינלאומית מקדונלד'ס.
נמכר לראשונה בפיטסבורג ב-1967 ובכלל ארצות הברית ב-1968. זהו אחד ממוצרי הדגל של החברה.
הביג מק נוצר על ידי ג'ים דליגטי, זכיין של ריי קרוק שהפעיל כמה מסעדות באזור פיטסבורג.
הוא הומצא במטבח הזכיינית הראשונה של מקדונלד'ס של דליגטי, הממוקמת בכביש מקנייט בעיירת רוס שבפרברים.
לביג מק היו שני שמות קודמים, שלא הצליחו: "האריסטוקרט", שם שקשה היה לבטא והצרכנים לא הבינו, וה"המבורגר הכחול".
השם השלישי, ביג מק, נוצר על ידי אסתר גליקשטיין רוז, מזכירת פרסום בת 21, שעבדה במטה של מקדונלד'ס באוק ברוק, אילינוי.
הביג מק עלה $0.45 (שווה ערך ל-3.45 דולר בשנת 2019) במסעדת יוניטאון פנסילבניה של דיגליטי ב-1967. הוא תוכנן להתחרות בהמבורגר ביג בוי של מסעדות ביג בוי.
הביג מק התגלה כפופולרי והתווסף לתפריט של המסעדות בזיכיון בארצות הברית בשנת 1968.
הביג מק מורכב משתי קציצות בקר 1.6 oz (45.4 גרם), "רוטב מיוחד" (גרסה של רוטב אלף האיים), חסה, גבינה, חמוצים ובצל, מוגשים יחד בלחמניית שומשום תלת-חלקית.
ב-1 באוקטובר 2018, מקדונלד'ס הודיעה כי תסיר את כל החומרים המשמרים, חומרי טעם וצבע מלאכותיים מהביג מק.
הביג מק ידוע ברחבי העולם ומשמש לעיתים קרובות כסמל של הקפיטליזם והדקדנס האמריקאי.
האקונומיסט השתמש בו כנקודת התייחסות להשוואת יוקר המחיה במדינות שונות - מדד ביג מק - מכיוון שהוא זמין באופן נרחב ומאפשר השוואה בין שווקים.
השם זכה לפופולריות בקמפיין פרסומי מ-1974 ובו רשימת המרכיבים בביג מק: "שתי קציצות בקר, רוטב מיוחד, חסה, גבינה, מלפפון חמוץ, בצל - על לחמניית שומשום."
רוטב ביג מק מועבר לסניפי מקדונלד'ס במכל אטום, מוגש באמצעות "אקדח רוטב" מכויל לכמות מוגדרת בכל לחיצה
בשנת 2012, שף ההנהלה של מקדונלד'ס, דן קולדרוט, פרסם סרטון יוטיוב שחשף את מתכון הרוטב המיוחד.
הרוטב מורכב ממיונז שנרכש בחנות, תבשיל חמוצים מתוק וחרדל צהוב שהוקצף יחד עם חומץ, אבקת שום, אבקת בצל ופפריקה.
בשנת 2018, מקדונלד'ס חידשה את הרוטב המיוחד על ידי הסרת אשלגן סורבט, סודיום בנזואט וסידן דיסודיום EDTA.
הביג מק הוגש לראשונה במכל קרטון מתקפל, אשר הוחלף למכל קלקר בסגנון "צדפה" בסוף שנות השבעים.
מכל הקלקר הוחלף בשנת 1990, בגלל פגיעה בסביבה.
בשנת 2005 החלה מקדונלד'ס להציע תגמולים לאמני היפ הופ שהזכירו את הביג מק במוזיקה שלהם, והעניקו 5 דולר לאמן על כל פעם שהושמע ברדיו שיר שמזכיר את ההמבורגר.
מקדונלד'ס תבעה את רשת המזון המהיר האירית Supermac's בגין הפרת סימנים מסחריים וטענה שהשם יבלבל את הצרכנים בשווקים באירופה.
ב-11 בינואר 2019, משרד הקניין הרוחני של האיחוד האירופי (EUIPO) פסק לטובת Supermac's במשפט שכונה "דוד נגד גוליית".
מקדונלד'ס הגישה עותק מערך הוויקיפדיה על הביג מק כחלק מהראיות שלו, אך בית המשפט מצא שערך הוויקיפדיה אינו קביל כ"ראיות עצמאיות".
בשנת 2007 פרסמה דוברת מקדונלד'ס דניה פרוד כי בארצות הברית נמכרים 560 מיליון ביג מק בשנה, וכ-17 ביג מק נמכרים בכל שנייה.
המגה מק או הביג ביג מק: ארבע קציצות בנות 1.6 oz (45.4 גרם) ופרוסת גבינה נוספת.
זמין בקנדה, סין, מצרים, אירלנד, יפן, מלזיה (בתקופות קידום מכירות בלבד), טורקיה, סינגפור, פקיסטן, דרום קוריאה, תאילנד ובריטניה.
הוצג בארצות הברית בתחילת 2020. באוסטרליה יצורו הופסק והוחלף על ידי הגרנד ביג מק.
הדאבל ביג מק הוא ההמבורגר הרגיל הגדול ביותר שמייצרת הרשת ויש בו 680 קלוריות.
ביג ביג מק: מוצר של רבע קילו - נמכר באירופה (פינלנד, בלגיה, ספרד, פורטוגל ואיטליה).
נמכר מעת לעת בשוודיה, שם נקרא "גרנד ביג מק".
המק של דנאלי: עשוי עם שתי קציצות של רבע קילו.
נקרא על שם הר דנאלי באלסקה, ונמכר רק במדינה זו.
בהודו, שבה צריכת בשר בקר אינה חוקית ברוב המדינות, הביג מק ידוע בשם המהראג'ה מק והיה במקור מכבש טלה במקום בשר בקר, כיום הוא עשוי כעת מעוף.
הביג מק מק הוא ביג מק עם שתי קציצות עוף שנמכרות בפקיסטן, מצרים, איחוד האמירויות הערביות, כווית, קטר ובמדינות אחרות כמבורגר לקידום מכירות.
הגיגה ביג מק, נמכר ביפן.
זו גרסה גדולה יותר של הביג מק עם פי שלושה מבשר של אחד רגיל.
היא הפחתה של הביג מק הסטנדרטי המשתמש בלחמנייה דו חלקית ומכיל רק קציצת בקר אחת.
זה זמין באופן מוגבל בארצות הברית מאז 2017.
גרנד Mac משתמשת קציצות גדולות יותר, ב משולב.
זמין בארצות הברית החל משנת 2017 ונמכר לראשונה בבריטניה, אירלנד ואוסטרליה כ"גרנד ביג Mac "בשנת 2018 לרגל חגיגות 50 שנה לביג מק המקורי.
ביג מק BLT הוא המבורגר סטנדרטי של ביג מק בתוספת בייקון ועגבנייה.
שוחרר באוסטרליה וניו זילנד כפריט קידום מכירות בסוף 2017.
ביג מק בייקון הוצג בשווקים נבחרים בשנת 2018, כאופציה לזמן מוגבל.
זהו למעשה ביג Mac בתוספת בייקון.
ב־22 באוגוסט 2007, מקדונלד'ס פתחה את מוזיאון הביג מק בצפון הנטינגדון שבפנסילבניה לרגל חגיגות 40 שנה לביג מק.
המוזיאון מציג את פסל הביג מק הגדול בעולם (בגודל 14 מטר ורוחב 12 מטר) ויש בו מאות חפצים ותערוכות היסטוריות החוגגים את הביג מק.
ערכים תזונתיים לפי מיקום גאוגרפי